'መንእሰያት ካብ ኮሮናቫይረስ ከምልጡ ኣይክእሉን' ትካል ጥዕና ዓለም ሊቃውንቲ፡ ኣብዚ ዓመት ክታበት ከማዕብሉ ዝብል ዓቢ ተስፋ እኳ እንተለዎም፡ ንኹሉ ዝባጻሕ መድሓኒት ንምፍራይ ግን ዓቢ ስራሕ ይጽበዮም ኣሎ። እዚ ማለት ከኣ ብተግባር ክረአ እንከሎ ክሳብ መፋርቕ ናይቲ ዝመጽእ ዘሎ ዓመት፡ ኣብ ስራሕ ከይወዓለ ከም ዝጸንሕ ብሩህ እዩ። እዚ ዝካየድ ዘሎ ናይ ክታበት ምርካብ ጻዕርታት እምበኣር ሓድሽ ምህዞ ብምዃኑን፡ መዓስ ከም ዝውዳእ ስለዘይፍለጥን፡ ኩሉ ነገር ብጽቡቕ ከምቲ ዝድለ ክኸይድ እዩ ኢልካ ምሕሳብ ፍጹም ኣይከኣልን። ክሳዕ ሕጂ ኣብ ደቂ ሰባት ኣርባዕተ ዓይነት ኮሮናቫይረስ ከም ዘለዉ ክንፈልጥ ኣለና። ንሳቶም ከኣ ጠንቂ ናይ ሰዓል ኮይኖም፡ ክሳብ ሕጂ ዝኾነ ዓይነት ክታበት ኣይተረኽበሎምን። ምንጪ ስእሊ, Getty Images እዚ ክታበት ኣብ ምክልኻል ዕድመ ይፈሊ'ዶ ኾን ይኸውን?
